pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-กระทรวงดิจิทัลฯ เยี่ยมชม “ตลาดชุมชนออนไลน์บ้านหนองแข้” ต้นแบบต่อยอดเน็ตประชารัฐสร้างรายได้ชุมชนอย่างยั่งยืน
วันพฤหัสบดีที่ 7 มีนาคม 2562
กระทรวงดิจิทัลฯ เยี่ยมชม “ตลาดชุมชนออนไลน์บ้านหนองแข้” ต้นแบบต่อยอดเน็ตประชารัฐสร้างรายได้ชุมชนอย่างยั่งยืน
กระทรวงดิจิทัลฯ
นางวรรณพร เทพหัสดิน ณ อยุธยา รองปลัดกระทรวงดิจิทัลเพื่อเศรษฐกิจและสังคม ร่วมเปิด “ตลาดชุมชนออนไลน์บ้านหนองแข้” ซึ่งเป็นต้นแบบตลาดชุมชนออนไลน์ที่ประสบความสําเร็จจากการส่งเสริมการใช้อินเทอร์เน็ตในชุมชน ภายใต้โครงการเน็ตอาสาประชารัฐ เพื่อต่อยอดสร้างรายได้ ขายสินค้าของดีในชุมชน ณ ศูนย์เรียนรู้และส่งเสริมอาชีพการทอผ้าไหมบ้านหนองแข้ตามพระราชดําริ ในโอกาสนี้ได้รับเกียรติจาก พลอากาศเอกประจิน จั่นตอง รองนายกรัฐมนตรี เป็นประธานพิธีเปิดป้าย"ตลาดชุมชนออนไลน์” พร้อมมอบเกียรติบัตรให้แก่เด็กเยาวชนที่ผ่านการอบรม และผู้ประกอบการชุมชนออนไลน์ เมื่อวันที่ 2 มีนาคม 2562 ณ บ้านหนองแข้" ตําบลตองโขบ อําเภอโคกศรีสุพรรณ จังหวัดสกลนคร" ซึ่งภายในงานแนะนําการใช้ประโยชน์จากนวัตกรรมและเทคโนโลยีดิจิทัลให้แก่ผู้สนใจ และการแสดงของนักเรียน รร.ราชประชานุเคราะห์ 53 การเดินโชว์เครื่องแต่งกายผ้าทอของคนในชุมชน รวมทั้งบูธสินค้าในชุมชน อาทิ บูธแสดงผ้าไหมย้อมคราม ชมสาธิตการย้อมครามของกลุ่มทอผ้าไหมบ้านหนองแข้ บูธแสดงสินค้าออนไลน์ Smart School Shop โรงเรียนราชประชานุเคราะห์ 53 บูธผ้าย้อมครามมหาวิทยาลัยราชภัฏสกลนคร บูธเน็ตประชารัฐ บริษัท ทีโอที จํากัด (มหาชน) เป็นต้น
*********************
รัฐบาลไทย-ข่าวทำเนียบรัฐบาล-“ยุติธรรม” พิจารณาร่างพระราชบัญญัติคู่ชีวิต พ.ศ. .... (กรมคุ้มครองสิทธิและเสรีภาพ)
วันพุธที่ 19 ธันวาคม 2561
“ยุติธรรม” พิจารณาร่างพระราชบัญญัติคู่ชีวิต พ.ศ. .... (กรมคุ้มครองสิทธิและเสรีภาพ)
กระทรวงยุติธรรม พิจารณาร่างพระราชบัญญัติคู่ชีวิต พ.ศ. .... (กรมคุ้มครองสิทธิและเสรีภาพ)
ในวันอังคารที่ ๑๘ ธันวาคม ๒๕๖๑ เวลา ๑๐.๐๐ น. ณ ห้องประชุมไชยานุกิจ ชั้น ๓ กรมคุ้มครองสิทธิและเสรีภาพ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ แจ้งวัฒนะ นายวิทยา สุริยะวงค์ รองปลัดกระทรวงยุติธรรม เป็นประธานการประชุมคณะกรรมการพิจารณาร่างกฎหมาย ของกระทรวงยุติธรรม ครั้งที่ ๓/๒๕๖๑โดยที่ประชุมได้พิจารณาร่างพระราชบัญญัติคู่ชีวิต พ.ศ. .... (กรมคุ้มครองสิทธิและเสรีภาพ) ซึ่งเป็นกฎหมายที่ออกตามแผนสิทธิมนุษยชนแห่งชาติ ฉบับบที่ ๓ (พ.ศ. ๒๕๕๗ – ๒๕๖๑) ที่กําหนดให้มีการส่งเสริมการออกกฎหมาย เพื่อรับรองสิทธิกับทุกกลุ่มบุคคลอย่างเท่าเทียม โดยเฉพาะกลุ่มบุคคลที่มีความหลากหลายทางเพศ/อัตลักษณ์ทางเพศ ซึ่งบทบัญญัติตามประมวลกฎหมายแพ่งและพาณิชย์บางประการ ไม่รับรองสถานะกลุ่มบุคคลที่มีความหลากหลายทางเพศให้มีสิทธิในการสมรส หรือจดทะเบียนสมรสหรือจดทะเบียนคู่ชีวิตได้ตามกฎหมายอย่างเท่าเทียม ทั้งนี้ ที่ประชุมมีมติเห็นชอบในหลักการของร่างพระราชบัญญัติคู่ชีวิต พ.ศ. .... . ตามที่กรมคุ้มครองสิทธิและเสรีภาพเสนอ
รัฐบาลไทย-ข่าวทำเนียบรัฐบาล-“บิ๊กอู๋”มอบนโยบายหัวหน้าส่วนราชการในสังกัด ขับเคลื่อนภารกิจกระทรวงแรงงานปี 2562
วันจันทร์ที่ 24 กันยายน 2561
“บิ๊กอู๋”มอบนโยบายหัวหน้าส่วนราชการในสังกัด ขับเคลื่อนภารกิจกระทรวงแรงงานปี 2562
รมว.แรงงาน เปิดสัมมนาวิชาการและมอบนโยบายหัวหน้าส่วนราชการในสังกัดกระทรวงแรงงาน ปีงบประมาณ 2562
รมว.แรงงาน เปิดสัมมนาวิชาการและมอบนโยบายหัวหน้าส่วนราชการในสังกัดกระทรวงแรงงาน ปีงบประมาณ 2562 เน้นจัดระเบียบแรงงานต่างด้าวให้ถูกต้องตามกฎหมาย นําเข้าแรงงานตาม MOU ปรับตัวแรงงานให้ก้าวทันเทคโนโลยี เตรียมความพร้อมเข้าสู่สังคมผู้สูงอายุในปี 2564 คุ้มครองแรงงานได้ให้รับสิทธิตามกฎหมาย ส่งเสริมความปลอดภัยในการทํางาน สร้างหลักประกันสังคมแก่แรงงาน
ในระบบและนอกระบบ
เมื่อวันที่ 24 กันยายน 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธีเปิดงานสัมมนาสัมมนาวิชาการและมอบนโยบายของกระทรวงแรงงาน ประจําปีงบประมาณ พ.ศ. ๒๕๖๒ ณ ห้องประชุมจอมพล ป.พิบูลสงคราม ชั้น 5 อาคารกระทรวงแรงงาน โดยกล่าวว่า กระทรวงแรงงาน เป็นกระทรวงที่มีความสําคัญเพราะเกี่ยวข้องกับความมั่นคง เศรษฐกิจ และสังคม การบริหารจัดการด้านแรงงาน เป็นงานที่มีความสําคัญส่งผลต่อการพัฒนาประเทศในห้วงเวลาของการปฏิรูปประเทศที่ต้องนํายุทธศาสตร์ชาติ และแผนปฏิรูปประเทศไปสู่การปฏิบัติ ผู้บริหาร หัวหน้าส่วนราชการระดับภูมิภาค และเจ้าหน้าที่ทุกคนเป็นกลไกสําคัญในการขับเคลื่อนกําลังแรงงานของประเทศให้มีงานทํา มีรายได้ มีอาชีพ ยกระดับฝีมือแรงงาน คุ้มครองและสร้างหลักประกันสังคม เพื่อยกระดับคุณภาพชีวิตที่ดีให้กับแรงงานความท้าทายด้านแรงงานที่มีหลากหลายรูปแบบทั้งในประเทศและต่างประเทศ การขาดแคลนกําลังแรงงานจนส่งผลให้ต้องมีการนําเข้าแรงงานต่างด้าว
พล.ต.อ.อดุลย์ฯ กล่าวต่อว่า ในปีงบประมาณ 2562 กระทรวงแรงงานจะดําเนินการจัดระเบียบแรงงานต่างด้าวผิดกฎหมายที่ได้รับผ่อนผันให้มีเอกสารยืนยันตัวบุคคลให้ถูกต้องตามกฎหมาย และมีการนําเข้าแรงงานตาม MOU อย่างถูกต้องตามกฎหมาย การก้าวให้ทันต่อการเปลี่ยนแปลงของเทคโนโลยี ซึ่งแรงงานต้องสามารถปรับให้ทันกับเทคโนโลยี การเข้าสู่สังคมผู้สูงอายุ ซึ่งในปี 2564 ประเทศไทยจะก้าวเข้าสู่สังคมสูงอายุอย่างสมบูรณ์การคุ้มครองแรงงานได้รับสิทธิตามกฎหมาย และส่งเสริมความปลอดภัยในการทํางาน รวมทั้งการสร้างหลักประกันสังคมให้กับแรงงานทั้งในระบบและนอกระบบ
“ขอให้ทุกคนร่วมกันกําหนดยุทธการขับเคลื่อนองค์กรไปสู่ความสําเร็จในการวางรากฐานที่มั่นคงด้านแรงงานอย่างเป็นรูปธรรม และเป็นกลไกสําคัญในการพัฒนาประเทศ ให้หลุดพ้นจากกับดักรายได้ปานกลาง ลดความเหลื่อมล้ํา ลดความขัดแย้งในสังคม และนําพาประเทศชาติสู่ “ความมั่นคง มั่งคั่ง ยั่งยืน” อันเป็นวิสัยทัศน์ของยุทธศาสตร์ 20 ปี ต่อไป” พล.ต.อ.อดุลย์ฯ กล่าวในท้ายสุด
--------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สมภพ ศีลบุตร - ภาพ/
24 กันยายน 2561
รัฐบาลไทย-ข่าวทำเนียบรัฐบาล-รมต.นร.สุวพันธุ์ฯ  ตรวจความพร้อมงานเลี้ยง  ขอบคุณผู้ปฏิบัติหน้าที่ช่วยเหลือทีมหมูป่าอะคาเดมี
วันพฤหัสบดีที่ 6 กันยายน 2561
รมต.นร.สุวพันธุ์ฯ  ตรวจความพร้อมงานเลี้ยง  ขอบคุณผู้ปฏิบัติหน้าที่ช่วยเหลือทีมหมูป่าอะคาเดมี
รัฐมนตรีประจําสํานักนายกรัฐมนตรีตรวจความพร้อมการเตรียมการจัดงานขอบคุณผู้ปฏิบัติงานช่วยเหลือนักฟุตบอลเยาวชนและ
ผู้ฝึกสอนทีมหมูป่าอะคาเดมีออกจากถ้ําหลวง เขตวนอุทยานถ้ําหลวง - ขุนน้ํานางนอน อําเภอแม่สาย จังหวัดเชียงราย
วันนี้ (5 กันยายน 2561) เวลา 16.00 น. นายสุวพันธุ์ ตันยุวรรธนะ รัฐมนตรีประจําสํานักนายกรัฐมนตรีตรวจความพร้อมการเตรียมการจัดงานขอบคุณผู้ปฏิบัติงานช่วยเหลือนักฟุตบอลเยาวชนและผู้ฝึกสอนทีมหมูป่าอะคาเดมีออกจากถ้ําหลวง เขตวนอุทยานถ้ําหลวง - ขุนน้ํานางนอน อําเภอแม่สาย จังหวัดเชียงราย (United as One) โดยมีนางพัชราภรณ์ อินทรียงค์ ปลัดสํานักนายกรัฐมนตรี นําตรวจเยี่ยมการซักซ้อมเสมือนจริง ณ พระลานพระราชวังดุสิต
การจัดงานเลี้ยงขอบคุณครั้งนี้ รัฐบาลได้รับพระมหากรุณาธิคุณอันหาที่สุดมิได้ สมเด็จพระเจ้าอยู่หัวทรงพระกรุณาโปรดเกล้าโปรดกระหม่อมพระราชทานพระราชานุญาตให้ใช้พระลานพระราชวังดุสิตเป็นสถานที่จัดงานในวันพฤหัสบดีที่ 6 กันยายน 2561 เวลา 18.00 - 21.00 น. และพระราชทานอาหารจัดเลี้ยง เป็นอาหารไทยและอาหารนานาชาติ เช่น แกงเขียวหวานพริกขี้หนู แกงมัสมั่น เป็ดย่างลูกทุ่ง ขาหมู - หมั่นโถ ขาหมูเยอรมัน หมูสะเต๊ะ ปอเปี๊ยะทอด ไก่ทอด สเต๊กไก่ สลัดไก่ บาร์บีคิว ซูชิ ซาชิมิ กุ้งอบเกลือ กระเพาะปลา เกี๊ยวกุ้ง ผัดไทย
ไส้อั่ว ทองหยิบ ทองหยอด เสน่ห์จันทร์ บุหลันดั้นเมฆ จ่ามงกุฎ ม้าฮ่อ หรุ่ม ฯลฯ เครื่องดื่ม ประกอบด้วย เครื่องดื่มอเมซอน อินทนิล น้ําอ้อยสด และแดงโซดา ในส่วนของรัฐบาลได้จัดอาหารสมทบ เช่น ก๋วยเตี๋ยว (ก๋วยเตี๋ยวแกง เย็นตาโฟ เป็ด ปลา น้ําตกหมู - เนื้อ ราดหน้า ก๋วยจั๊บ) อาหารอีสาน (ส้มตํา - ไก่ย่าง ลาบ น้ําตกไส้กรอก สารพัดยํา หอยครก) และเครื่องดื่ม (กาแฟโบราณ ชาเย็น น้ําตาลสด) เป็นต้น
การตรวจเยี่ยมครั้งนี้เป็นการตรวจความพร้อมเริ่มตั้งแต่การนําผู้เข้าร่วมงานและผู้เกี่ยวข้องทั้งชาวไทยและชาวต่างประเทศ จํานวนประมาณ 10,000 คน ผ่านจุดคัดกรอง การรับรอง และการนําเข้าสู่ที่นั่ง ซึ่งเป็นการจัดงานในเต็นท์ทั้งหมด แต่ได้รับการตกแต่งให้อบอุ่นเหมือนนั่งอยู่ในห้องจัดเลี้ยงใหญ่ ๆ การจัดพิธีรับพระราชทานพระราชกระแสทรงขอบใจเบื้องหน้าพระฉายาลักษณ์สมเด็จพระเจ้าอยู่หัว เต็นท์บริการอาหารพระราชทานและเต็นท์อาหารรัฐบาล จุดบริการทางการแพทย์และพยาบาล การรักษาความปลอดภัย สิ่งอํานวยความสะดวกต่าง ๆ รวมทั้งเต็นท์อํานวยการ และภาพรวมทั้งหมด สําหรับการซักซ้อมการแสดงบนเวทีที่เตรียมไว้ เป็นการขับร้องเพลงที่เน้นการสร้างพลังแห่งการทําความดี ความสามัคคี โดยวงดนตรีจากวิทยาลัยดุริยางคศิลป์ มหาวิทยาลัยมหิดล
***************************
ที่มา : สํานักงานปลัดสํานักนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีตรวจเยี่ยมการบริหารจัดการระบายน้ำคลองลัดโพธิ์ อันเนื่องมาจากพระราชดำริ เพื่อป้องกันน้ำท่วมอย่างยั่งยืน
วันจันทร์ที่ 24 ธันวาคม 2561
นายกรัฐมนตรีตรวจเยี่ยมการบริหารจัดการระบายน้ําคลองลัดโพธิ์ อันเนื่องมาจากพระราชดําริ เพื่อป้องกันน้ําท่วมอย่างยั่งยืน
นายกรัฐมนตรีตรวจเยี่ยมการบริหารจัดการระบายน้ําคลองลัดโพธิ์ อันเนื่องมาจากพระราชดําริ เพื่อป้องกันน้ําท่วมอย่างยั่งยืน
วันนี้ (24 ธันวาคม 2561) เวลา 11.00 น. ณ โครงการประตูระบายน้ําคลองลัดโพธิ์ อันเนื่องมาจากพระราชดําริ จังหวัดสมุทรปราการ พลเอก ประยุทธ์ จันทร์โอชา นายกรัฐมนตรี พร้อมคณะรัฐมนตรี ตรวจเยี่ยมการบริหารจัดการระบายน้ําคลองลัดโพธิ์ อันเนื่องมาจากพระราชดําริ เพื่อป้องกันน้ําท่วมอย่างยั่งยืน โดยนายกรัฐมนตรีได้สอบถามถึงระบบการระบายน้ํา และระดับน้ําในแต่ละช่วงเวลาด้วยความสนใจ จากนายทองเปลว กองจันทร์ อธิบดีกรมชลประทาน
ทั้งนี้ กรมชลประทานรับสนองพระราชดําริ ดําเนินการปรับปรุงคลองลัดโพธิ์ จากเดิมที่มีสภาพตื้นเขินมีความกว้างเพียง 12 เมตร ให้สามารถรับปริมาณน้ําได้เพิ่มขึ้น รวมทั้งได้ก่อสร้างประตูระบายน้ําบริเวณต้นคลองด้านทิศเหนือขนาด กว้าง 14 เมตร จํานวน 4 บาน ขุดคลองด้านเหนือประตูระบายน้ํากว้าง 65 เมตร ความยาวรวม 600 เมตร โดยก่อสร้างประตูระบายน้ําบริเวณต้นคลองด้านทิศเหนือกว้าง 14.00 เมตร จํานวน 4 บาน ขุดคลองด้านเหนือประตูระบายน้ํากว้าง 65 เมตร ท้ายประตูระบายน้ํากว้าง 66 เมตร ความยาวคลอง 600 เมตร ระดับก้นคลองอยู่ที่ - 7.0 เมตรจากระดับน้ําทะเลปานกลาง และระดับหลังคันคลอง +2.65 เมตรจากระดับน้ําทะเลปานกลาง การปิด - เปิด บานระบายช่วงฤดูแล้งจะปิดบานเพื่อป้องกันน้ําทะเลไหลกลับเข้าแม่น้ําเจ้าพระยา ช่วงฤดูน้ําหลากเมื่อน้ําทะเลกําลังขึ้นจะปิดบาน และเมื่อน้ําทะเลกําลังลงจะเปิดบานประตู
สําหรับ โครงการประตูระบายน้ําคลองลัดโพธิ์ อันเนื่องมาจากพระราชดําริ คลองลัดโพธิ์ เป็นชื่อคลองเดิม บริเวณตําบลทรงคนอง อําเภอพระประแดง เดิมมีลักษณะตื้นเขิน ต่อมาได้มี การจัดทําโครงการตามแนวพระราชดําริ เพื่อบริหารจัดการน้ําและแก้ปัญหาน้ําท่วมกรุงเทพมหานคร โดยยึดหลักการ "เบี่ยงน้ํา" (Diversion) หรือ การย่นระยะทางในการระบายน้ําลงสู่ทะเล เวลาที่น้ําทะเลลด และปิดกันน้ําทะเลเข้าพื้นที่เมื่อน้ําทะเลหนุนสูง ภายใต้การดูแลของหน่วยงานนหลัก 3 หน่วยงาน คือ กรมชลประทาน กรุงเทพมหานคร และคณะกรรมการพิเศษเพื่อประสานงานโครงการอันเนื่องมาจากพระราชดําริ มีหลักการ คือ จากสภาพของแม่น้ําเจ้าพระยาเดิมที่มีลักษณะไหลวนคดเคี้ยวบริเวณรอบพื้นที่บริเวณบางกะเจ้านั้นมีความยาวถึง 18 กิโลเมตร ทําให้การระบายน้ําที่ท่วมพื้นที่ชั้นในของกรุงเทพมหานครเป็นไปได้ช้า ไม่ทันเวลาน้ําทะเลหนุน พระบาทสมเด็จพระปรมินทรมหาภูมิพลอดุลยเดช บรมนาถบพิตร จึงมีพระราชดําริให้พัฒนาใช้คลองลัดโพธิ์ ซึ่งเดิมมีความตื้นเขินมีความยาวราว 600 เมตร ในการระบายน้ําที่หลากและน้ําที่ท่วมทางสองฝั่งของแม่น้ําเจ้าพระยาลงสู่ทะเลทันทีในช่วงก่อนที่น้ําทะเลหนุน และปิดคลองลัดโพธิ์เมื่อน้ําทะเลหนุน เพื่อหน่วงน้ําทะเลไม่ให้ขึ้นลัดเลาะไปตามแนวแม่น้ําเจ้าพระยาที่คดโค้งถึง 18 กิโลเมตรก่อนซึ่งใช้เวลามากจนถึงเวลาน้ําลง ทําให้ไม่สามารถขึ้นไปท่วมตัวเมืองได้
........................................................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงวิทย์ฯ ให้บริการกลุ่มชาติพันธุ์ 41 ชนเผ่า กว่า 4,000 คน เข้าพักที่สนามม้านางเลิ้ง ก่อนเข้าสักการะพระบรมศพรัชกาลที่ 9 ในวันพรุ่งนี้
วันอังคารที่ 13 ธันวาคม 2559
กระทรวงวิทย์ฯ ให้บริการกลุ่มชาติพันธุ์ 41 ชนเผ่า กว่า 4,000 คน เข้าพักที่สนามม้านางเลิ้ง ก่อนเข้าสักการะพระบรมศพรัชกาลที่ 9 ในวันพรุ่งนี้
กลุ่มชาติพันธุ์ 41 ชนเผ่า กว่า 4,000 คน
หลังจากที่กลุ่มชาติพันธุ์ 41 ชนเผ่า กว่า 4,000 คน พร้อมอาสาสมัครสาธารณสุข (อสม.) ที่เดินทางมาจากทั่วประเทศ มาถึงสถานียมราชตั้งแต่เวลา 09.00 น. เช้าวันที่ 11 ธันวาคม 2559 เพื่อเตรียมเดินทางเข้าสักการะพระบรมศพพระบาทสมเด็จพระปรมินทรมหาภูมิพลอดุลยเดช ในวันที่ 12 ธันวาคมนี้ โดยจะพักค้างคืนที่สนามม้านางเลิ้ง
กระทรวงวิทยาศาสตร์และเทคโนโลยีในฐานะหน่วยงานให้บริการประชาชนจุดบริการราชตฤณมัยสมาคมแห่งประเทศไทย ในพระบรมราชูปถัมภ์ (สนามม้านางเลิ้ง) ซึ่งเป็นจุดที่พักค้างคืนให้แก่พี่น้องกลุ่มชาติพันธุ์ ได้เตรียมเครื่องอุปโภค บริโภค ทั้งเสื่อ หมอน ผ้าห่ม มุ้ง อาหารและเครื่องดื่ม ไว้พร้อมรองรับ โดยได้รับความอนุเคราะห์จากหลายหน่วยงาน อาทิ หน่วยงานในสังกัดกระทรวงวิทยาศาสตร์ฯ กองทัพธรรมมูลนิธิ ร้านสหกรณ์ผู้ปฏิบัติงานการไฟฟ้าฝ่ายผลิตแห่งประเทศไทย บริษัท ไทยเบฟเวอร์เรช จํากัด กลุ่มกัลยาณมิตรจิตอาสา วัดรอบเขตกรุงเทพและปริมณฑล และครัวศรีวิชัย ฯลฯ
สําหรับกําหนดการวันที่ 12 ธันวาคม จะเริ่มตั้งแต่เช้าเวลา 04.00-04.30 น. รับประทานอาหารเช้า 04.30-04.40 น. จัดขบวนเดินรถ โดยจัดกลุ่มละ 60 คนต่อคัน มีนักเรียนปฐมอโศกประกบหัวท้าย อสม./แกนนํา/ผู้ประสานงานประจําเผ่า/มบ./พื้นที่ จนท.สธ.ประจํารถ แต่ละคน โดยพี่น้องชนเผ่าแต่ละคนจะติดสติ๊กเกอร์ระบุโรคประจําตัว/ยาที่แพ้ และเบอร์โทรศัพท์ญาติที่สามารถติดต่อได้/ ขึ้นประจําที่นั่ง ต่อมาเวลา 04.45 น. รถขบวนแรกจํานวน 20 คัน ออกจากสนามม้านางเลิ้ง เข้าถนนพิษณุโลก เข้าถนนราชดําเนิน ผ่านเกาะรัตนโกสินทร์ เลี้ยวเข้าถนนอัษฎางค์ ข้ามสะพานช้างโรงสี แยกสะพานมอญ เลี้ยวซ้ายเข้าถนนราชินี จอดให้ชนเผ่าลงเดินเข้าสวนสราญรมย์ฝั่งประตูราชินี แล้วรถวนมารับรอบ 2 (1 รอบขบวน มี 20 คัน คันละ 60 คน) เวลา 04.45-06.00 น. พี่น้องชาติพันธุ์กว่า 4,000 คน ถึงสวนสราญรมย์ และเวลา 05.00 น. หัวหน้าและปราชญ์ชนเผ่าทําพิธีกรรม และระหว่างนี้พี่น้องส่วนหนึ่งไปยังจุดตรวจคนเข้าสนามหลวง ณ จุดตรวจวงเวียน รด. (ข้อมูลจาก มติชนออนไลน์)
ข่าวและถ่ายภาพโดย นายปราโมทย์ ป้องสุธาธาร นายไววิทย์ ยอดประสิทธิ์ นางสาวศิริลักษณ์ สิกขะบูรณะ และนายธนฉัตร มาลาเจริญ
กลุ่มงานประชาสัมพันธ์ กระทรวงวิทยาศาสตร์และเทคโนโลยี
โทร. 02 333 3728-3732 โทรสาร 02 333 3834
E-Mail:pr@most.go.thFacebook : sciencethailand
Call Center กระทรวงวิทยาศาสตร์และเทคโนโลยี โทร. 1313
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิตประจำปีงบประมาณ พ.ศ. 2562 ระหว่างวันที่ 7– 13 ธันวาคม 2561 พบการกระทำผิด จำนวน 603 คดี คิดเป็นเงินค่าปรับ 7.06 ล้านบาท
วันศุกร์ที่ 14 ธันวาคม 2561
ผลการปราบปรามผู้กระทําผิดกฎหมายสรรพสามิตประจําปีงบประมาณ พ.ศ. 2562 ระหว่างวันที่ 7– 13 ธันวาคม 2561 พบการกระทําผิด จํานวน 603 คดี คิดเป็นเงินค่าปรับ 7.06 ล้านบาท
กรมสรรพสามิตดําเนินมาตรการเชิงรุกในการป้องกันและปราบปรามสินค้าผิดกฎหมายสรรพสามิต เพื่อสร้างความเป็นธรรม โปร่งใส และความมั่นใจให้แก่ผู้ประกอบการที่เสียภาษีโดยสุจริต
นางสดศรี พงศ์อุทัย รองอธิบดีกรมสรรพสามิต รักษาการในตําแหน่งที่ปรึกษาด้านการพัฒนาและบริหารการจัดเก็บภาษี ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมากรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิตพื้นที่ทั่วประเทศพร้อมสนธิกําลัง กับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และความมั่นใจให้แก่ผู้ประกอบการ ที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภค ให้บริโภคสินค้าที่ถูกต้องตามกฎหมาย เนื่องจากการบริโภคสินค้าที่หลีกเลี่ยงภาษีจะเป็นอันตรายและส่งผลเสียต่อสุขภาพมากกว่าสินค้าโดยทั่วไป
จากผลการตรวจค้นและจับกุมผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 โดยผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2562 (ระหว่างวันที่ 7 - 13 ธันวาคม 2561) พบว่ามีการกระทําผิด จํานวน 603 คดี คิดเป็นเงินค่าปรับ 7.06 ล้านบาท โดยแยกเป็น
- สุรา จํานวน 351 คดี คิดเป็นเงินค่าปรับ 2.84 ล้านบาท
- ยาสูบ จํานวน 151 คดี คิดเป็นเงินค่าปรับ 2.93 ล้านบาท
- ไพ่ จํานวน 12 คดี คิดเป็นเงินค่าปรับ 0.20 ล้านบาท
- น้ํามันและผลิตภัณฑ์น้ํามัน จํานวน 13 คดี คิดเป็นเงินค่าปรับ 0.17 ล้านบาท
- น้ําหอม จํานวน 2 คดี คิดเป็นเงินค่าปรับ 0.06 ล้านบาท
- รถจักรยานยนต์ จํานวน 59 คดี คิดเป็นเงินค่าปรับ จํานวน 0.60 ล้านบาท
- สินค้าอื่น ๆ จํานวน 15 คดี รวมเป็นเงินค่าปรับ 0.25 ล้านบาท
โดยมีของกลางแยกเป็นน้ําสุรา จํานวน 2,204.215 ลิตร ยาสูบ จํานวน 19,972 ซอง ไพ่ จํานวน 754 สํารับ น้ํามันและผลิตภัณฑ์น้ํามัน จํานวน 3,330 ลิตร น้ําหอม จํานวน 148 ขวด รถจักรยานยนต์ จํานวน 57 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ และจะมอบสินบนนําจับให้ ภายหลังจากคดีเสร็จสิ้นเรียบร้อยแล้ว”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
รัฐบาลไทย-ข่าวทำเนียบรัฐบาล-มาตรการเยียวยา 5,000 บาทเริ่มเปิดให้ขอทบทวนสิทธิ์ในวันที่ 20 เมษายน 2563 เวลา 6.00 น. ผ่านระบบออนไลน์เท่านั้นที่ www.เราไม่ทิ้งกัน. com [กระทรวงการคลัง]
วันเสาร์ที่ 18 เมษายน 2563
มาตรการเยียวยา 5,000 บาทเริ่มเปิดให้ขอทบทวนสิทธิ์ในวันที่ 20 เมษายน 2563 เวลา 6.00 น. ผ่านระบบออนไลน์เท่านั้นที่ www.เราไม่ทิ้งกัน. com [กระทรวงการคลัง]
มาตรการเยียวยา 5,000 บาทเริ่มเปิดให้ขอทบทวนสิทธิ์ในวันที่ 20 เมษายน 2563 เวลา 6.00 น. ผ่านระบบออนไลน์เท่านั้นที่ www.เราไม่ทิ้งกัน. com
นายลวรณ แสงสนิท ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลังเปิดเผยว่า ในวันจันทร์ที่ 20 เมษายน 2563 ตั้งแต่เวลา 6.00 น. เป็นต้นไป จะเริ่มเปิดให้ผู้ที่ไม่ผ่านเกณฑ์การคัดกรองมาตรการเยียวยา 5,000 บาทขอทบทวนสิทธิ์ได้ที่www.เราไม่ทิ้งกัน.comโดยจะเปิดให้ขอทบทวนสิทธิ์ผ่านช่องทางออนไลน์เท่านั้นเพื่อลดความเสี่ยงต่อการแพร่ระบาดของไวรัสCovid-19ทั้งต่อตัวผู้ประสงค์จะขอทบทวนสิทธิ์เองและต่อส่วนรวมของสังคมไทย
ดังนั้น เพื่อประโยชน์ของผู้ประสงค์ขอทบทวนสิทธิ์ ขอให้ท่านรีบกรอกข้อมูลที่เว็บไซต์www.เราไม่ทิ้งกัhttp://xn--q3c.com/ ไม่จําเป็นต้องมาที่กระทรวงการคลังโดยในระยะแรกนี้จะเปิดกว้างสําหรับทุกกลุ่มที่ไม่ผ่านเกณฑ์และไม่เห็นด้วยกับผลการคัดกรองก่อนและในระยะต่อไปจะขยายไปยังกลุ่มผู้ที่ได้กดยกเลิกการลงทะเบียนโดยความเข้าใจผิดด้วยกลไกการทบทวนสิทธิ์จะดําเนินการอย่างรวดเร็ว เจ้าหน้าที่จะลงพื้นที่จริงเพื่อยืนยันตัวตนและการประกอบอาชีพตามที่ได้ลงทะเบียนทั้งนี้ ขอเน้นย้ําว่าผู้ผ่านการทบทวนสิทธิ์จะยังได้รับเงินเยียวยาครบทั้ง 3 เดือนเนื่องจากการให้เงินเยียวยาจะใช้วันลงทะเบียนในการเริ่มนับสิทธิ์ในกรณีที่ทราบผลการพิจารณาในเดือนพฤษภาคม ผู้ผ่านการทบทวนสิทธิ์จะได้รับเงินเยียวยาครั้งแรกจํานวน 10,000 บาท เพราะได้รวมเงินเยียวยา 5,000 บาท ของเดือนเมษายนด้วย
โฆษกกระทรวงการคลังได้กล่าวเพิ่มเติมว่า ตั้งแต่วันที่ 8 เมษายน 2563 เป็นต้นมาได้มีการจ่ายเงินเยียวยา 5,000 บาท ต่อเนื่องทุกวัน (ยกเว้นวันหยุดราชการ) โดยณ วันที่ 17 เมษายน 2563 ได้จ่ายเงินให้ผู้ลงทะเบียนไปแล้ว 3.2 ล้านคน และมีกําหนดจะจ่ายเงินในวันจันทร์และอังคารสัปดาห์หน้าอีก 900,000 คน รวมเป็น 4.1 ล้านคน คิดเป็นเงินกว่า 20,000 ล้านบาท
Call Center ธนาคารกรุงไทย จํากัด (มหาชน) โทร. 02-111-1144
สํานักงานเศรษฐกิจการคลัง
โทร. 0 2273 9020 ต่อ 3421, 3422, 3423, 3424, 3425, 3427, 3429, 3430, 3572
(ในวันและเวลาราชการ)
รัฐบาลไทย-ข่าวทำเนียบรัฐบาล-ไทยให้ความเชื่อมั่นต่อนักธุรกิจสหรัฐฯ
วันศุกร์ที่ 17 พฤศจิกายน 2560
ไทยให้ความเชื่อมั่นต่อนักธุรกิจสหรัฐฯ
ในฐานะศูนย์กลางการค้าการลงทุนของอาเซียน
ต่อจากนี้ไป ขอเชิญรับฟังไทยคู่ฟ้า ครับ
พลเอก ประยุทธ์ จันทร์โอชา นายกรัฐมนตรี ให้ความเชื่อมั่นต่อสภาธุรกิจสหรัฐฯ-อาเซียน และสภาหอการค้าสหรัฐฯ โดยไทยให้ความสําคัญกับการผลักดันความร่วมมือทางเศรษฐกิจกับหุ้นส่วนระหว่างประเทศโดยเฉพาะกับสหรัฐฯ ที่มีความสัมพันธ์อันดีในทุกด้าน พร้อมตั้งเป้าขจัดอุปสรรคทางการค้าการลงทุนระหว่างกัน นอกจากนี้ ยังได้เร่งรัดพัฒนาปัจจัยพื้นฐานทางเศรษฐกิจในประเทศให้เข้มแข็งเพื่ออํานวยความสะดวกแก่มิตรประเทศ ทั้งนี้ ไทยมีความได้เปรียบเชิงที่ตั้งทางยุทธศาสตร์ ความพร้อมด้านโลจิสติกส์ และความมั่นคงทางเศรษฐกิจ เป็นศูนย์กลางเชื่อมโยงกลุ่มประเทศลุ่มน้ําโขงและตลาดอาเซียน โดยให้ความสําคัญกับนโยบายประเทศไทย+1 การพัฒนาประเทศสู่ยุค 4.0 และการพัฒนาระเบียงเศรษฐกิจภาคตะวันออก เพื่อความมั่นคงมั่งคั่งยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรี มีกำหนดเดินทางเยือนสหรัฐอเมริกา
วันอังคารที่ 26 กันยายน 2560
นายกรัฐมนตรี มีกําหนดเดินทางเยือนสหรัฐอเมริกา
นายกรัฐมนตรี มีกําหนดเดินทางเยือนสหรัฐอเมริกา
พลเอก ประยุทธ์ จันทร์โอชา นายกรัฐมนตรี มีกําหนดเดินทางเยือนสหรัฐอเมริกา ระหว่างวันที่ 2 – 4 ตุลาคม 2560 ตามคําเชิญของนายโดนัลด์ เจ ทรัมป์ ประธานาธิบดีสหรัฐอเมริกา โดยมีผู้บริหารระดับสูงของไทยร่วมเดินทาง อาทิ นายสมคิด จาตุศรีพิทักษ์ รองนายกรัฐมนตรี นายดอน ปรมัตถ์วินัย รัฐมนตรีว่าการกระทรวงต่างประเทศ พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นางอภิรดี ตันตราภรณ์ รัฐมนตรีว่าการกระทรวงพาณิชย์ และพลเอก อุดมเดช สีตบุตร รัฐมนตรีช่วยว่าการกระทรวงกลาโหม เป็นต้น โดยมีวัตถุประสงค์สําคัญ คือ เป็นการตอบรับตามคําเชิญของประธานาธิบดีโดนัลด์ ทรัมป์ ซึ่งได้กล่าวเชิญนายกรัฐมนตรีระหว่างการหารือทางโทรศัพท์เมื่อวันที่ 30 เมษายน ที่ผ่านมา ซึ่งผู้นําทั้งสองจะได้มีการหารือในประเด็นความร่วมมือทั้งด้านความมั่นคงและด้านเศรษฐกิจ การค้า การลงทุนแล้ว ยังจะได้มีการแลกเปลี่ยนความคิดเห็นถึงสถานการณ์ในระดับภูมิภาคด้วย
โอกาสนี้ นายกรัฐมนตรีจะปฏิบัติภารกิจสําคัญ ประกอบด้วย การพบหารือกับผู้แทนภาคเอกชนไทย การหารือข้อราชการกับประธานาธิบดีแห่งสหรัฐอเมริกา การประชุมเต็มคณะ และร่วมงานเลี้ยงอาหารค่ํา ซึ่งคณะนักธุรกิจจากหอการค้าสหรัฐอเมริกาและสภาธุรกิจอาเซียน – สหรัฐอเมริกา ได้ร่วมกันจัดขึ้นเพื่อเป็นเกียรติแก่นายกรัฐมนตรีและคณะ
การพบปะของผู้นําทั้งสองประเทศครั้งนี้ สะท้อนให้เห็นความสําคัญยิ่งต่อการพัฒนาความเป็นพันธมิตรที่เข้มแข็งระหว่างไทยและสหรัฐอเมริกา ซึ่งทั้งสองฝ่ายจะได้หารือเพื่อมุ่งผลักดันความเป็นหุ้นส่วนเชิงยุทธศาสตร์ระหว่างไทยและสหรัฐ ฯ เพื่อประโยชน์ร่วมกันของทั้งสองประเทศอย่างเท่าเทียมและยั่งยืน
อนึ่ง ความสัมพันธ์ระหว่างไทยและสหรัฐอเมริกา เริ่มต้นอย่างเป็นทางการเมื่อปี 2376 จากที่ทั้งสองฝ่ายมีสนธิสัญญาไมตรีและการพาณิชย์ (Treaty of Amity and Commerce) ในรัชสมัยพระบาทสมเด็จพระนั่งเกล้าฯ และประธานาธิบดี Andrew Jackson ของสหรัฐฯ และได้มีการพัฒนาการอย่างต่อเนื่องจนปัจจุบันความสัมพันธ์ระหว่างไทยและสหรัฐ ฯ ครอบคลุมในทุกมิติ ทั้งด้านความมั่นคงและการทหาร เศรษฐกิจ วิทยาศาสตร์และเทคโนโลยี สาธารณสุข ภาคเอกชนและประชาชน รวมทั้งความสัมพันธ์ภายใต้กรอบความร่วมมือระหว่างประเทศ ทั้งสหประชาชาติ เอเปค และอาเซียน เป็นต้น ซึ่งในปี 2561 ทั้งสองประเทศ จะได้มีการจัดกิจกรรมเฉลิมฉลองครบรอบ 200 ปี ของการติดต่อสัมพันธ์ในระดับประชาชนระหว่างไทย-สหรัฐ ฯ ด้วย
_______________________
รัฐบาลไทย-ข่าวทำเนียบรัฐบาล-พล.ต.อ. อดุลย์ฯ เปิดงาน WorldSkills Thailand 2018 หาเยาวชนมีฝีมือ
วันจันทร์ที่ 19 มีนาคม 2561
พล.ต.อ. อดุลย์ฯ เปิดงาน WorldSkills Thailand 2018 หาเยาวชนมีฝีมือ
รมว.แรงงาน เปิดงานแข่งขันฝีมือแรงงานแห่งชาติ ครั้งที่ 27 (WorldSkills Thailand 2018) เฟ้นหาเยาวชนมีทักษะฝีมือ 28 สาขา สู่การแข่งขันระดับนานาชาติ
พลตํารวจเอกอดุลย์ แสงสิงแก้ว รัฐมนตรีว่าการกระทรวงแรงงาน เป็นประธานในพิธีเปิดงานแข่งขันฝีมือแรงงานแห่งชาติ ครั้งที่ 27 (WorldSkills Thailand 2018) ณ อาคาร 107 ศูนย์นิทรรศการและการประชุมไบเทค บางนา กรุงเทพฯ วันนี้ (19 มี.ค. 61) โดยกล่าวภายหลังการเปิดงานว่า กระทรวงแรงงาน โดยกรมพัฒนาฝีมือแรงงาน (กพร.) ได้น้อมนําแนวพระราชดํารัสของพระบาทสมเด็จพระปรมินทรมหาภูมิพลอดุลยเดช มาเป็นแนวทางในการส่งเสริมด้านฝีมือแรงงาน เพื่อให้แรงงานไทยได้รับการยกระดับฝีมือให้เป็นที่ยอมรับทั้งในประเทศและต่างประเทศการแข่งขันฝีมือแรงงานแห่งชาติจึงถือเป็นกิจกรรมหนึ่งที่จะช่วยส่งเสริมและกระตุ้นให้เยาวชนมีใจรักในอาชีพ และสนใจเข้ารับการเรียนรู้ ฝึกฝน พัฒนาทักษะฝีมือของตนให้มีมาตรฐานสากล ทุกภาคส่วนมีการตื่นตัวและตระเตรียมกําลังแรงงานฝีมือในประเทศให้พร้อมรับการลงทุนของต่างประเทศ รวมถึงรับมือกับผลกระทบจากแรงงานข้ามชาติ นอกจากนี้ การแข่งขันฝีมือแรงงานแห่งชาติยังเป็นเครื่องมือที่จะช่วยส่งเสริมให้สถานประกอบการไทยเล็งเห็นถึงความสําคัญของการใช้แรงงานฝีมือของไทย และร่วมผลักดันให้แรงงานฝีมือของไทยเป็นที่ยอมรับของนานาประเทศอีกด้วย
การแข่งขันฝีมือแรงงานแห่งชาติ ครั้งที่ 27 จะจัดแข่งขันระหว่างวันที่ 20 – 21 มีนาคม 2561 และมีพิธีปิดการแข่งขันฯ วันที่ 22 มีนาคม 2561 ณ อาคาร 105 - 107 ศูนย์นิทรรศการและการประชุมไบเทค เขตบางนา กรุงเทพฯ มีเยาวชนเข้าแข่งขันจํานวนทั้งสิ้น 375 คน แบ่งเป็นกลุ่มสาขาต่างๆ ได้แก่ กลุ่มสาขาอาชีพเทคโนโลยีก่อสร้างและอาคาร 1.ปูกระเบื้อง 2.เทคโนโลยีระบบไฟฟ้าภายในอาคาร 3.ก่ออิฐ 4.ไม้เครื่องเรือน 5.ต่อประกอบมุมไม้ 6.เทคโนโลยีระบบทําความเย็น 7.อินเทอร์เน็ตของสรรพสิ่ง (ประเภททีม) กลุ่มสาขาอาชีพแฟชั่นและครีเอทีฟ 8.จัดดอกไม้ 9.แฟชั่นเทคโนโลยี 10.กราฟิกดีไชน์ กลุ่มสาขาอาชีพเทคโนโลยีการสื่อสาร 11.เทคโนโลยีสารสนเทศ 12.เว็บดีไซน์ กลุ่มสาขาอาชีพเทคโนโลยีอุตสาหกรรมการผลิต 13. เมคคาทรอนิกส์ (ประเภททีม) 14. เขียนแบบวิศวกรรมเครื่องกลด้วยคอมพิวเตอร์ 15. เครื่องจักรกล CNC (เครื่องกลึง) 16. เครื่องจักรกล CNC (เครื่องกัด) 17. เทคโนโลยีงานเชื่อม 18. อิเล็กทรอนิกส์ 19. หุ่นยนต์เคลื่อนที่ (ประเภททีม) 20. มาตรวิทยาด้านมิติ (ประเภททีม) 21. ระบบอัตโนมัติทางอุตสาหกรรม (ประเภททีม) 22. ซ่อมบํารุงเครื่องจักรกล (ประเภททีม) กลุ่มสาขาบริการส่วนบุคคลและสังคม 23. แต่งผม 24. เสริมความงาม 25. ประกอบอาหาร 26. บริการอาหารและเครื่องดื่ม กลุ่มสาขาอาชีพขนส่งและโลจิสติกส์ 27. เทคโนโลยียานยนต์ และ 28. สีรถยนต์ รวมทั้งสิ้น 28 สาขา เงินรางวัลสําหรับเยาวชนที่ชนะการแข่งขัน ประกอบด้วย ประเภทเยาวชน เหรียญทอง 30,000 บาท เหรียญเงิน 15,000 บาท เหรียญทองแดง 10,000 บาท และรางวัลชมเชย 5000 บาท ประเภททีมเยาวชน เหรียญทอง 60,000 บาท เหรียญเงิน 30,000 บาท เหรียญทองแดง 20,000 บาท และรางวัลชมเชย 10,000 บาท
+++++++++++++++++++++++